Epizoda u životu berača željeza

Epizoda u životu berača željeza je bosanskohercegovački film iz 2013. godine u režiji Danisa Tanovića. Film je na međunarodnom filmskom festivalu u Berlinu 16. februara 2013. dobio Srebrnog medvjeda za najbolji film a Nazif Mujić je dobio Srebrnog medvjeda za najbolju mušku ulogu. Film je osim ove dvije nagrade dobio posebnu nagradu ekumenskog žirija. Film je za samo 35.000 KM (17.000 eura) realiziran u produkciji kuća iz BiH, Slovenije i Francuske, a opisuje istiniti događaj s kraja 2011. kada je jednoj ženi u središnjoj Bosni odbijena liječnička pomoć zbog toga jer porodica nije bila zdravstveno osigurana. U filmu pogođena romska porodica glumi samu sebe.

 Radnja 
Nazif (Nazif Mujić), Senada (Senada Alimanović) i njihove dvije male kćeri preživljavaju sa malom količinom novca. Nazif skuplja staro željezo i rastavlja stare automobile kako bi ih prodao u staro željezo. Kad se trudna Senada počinje osjećati loše, Nazif je vodi u bolnicu, ali tamo saznaju da je dijete koje ona nosi umrlo i da ona mora ići na specijalističku kliniku za hirurgiju. Senada nema karticu izdatu od državnog osiguranja; direktor u klinici joj odbija liječenje sve dok ne plati 980 maraka, što je bilo nemoguća suma za ovu siromašnu porodicu. Na koja god vrata je pokucala bila je odbijena, a utrka se nastavlja da bi se pronašlo rješenje prije nego Senada podlegne bolesti.

 Uloge 
Nazif Mujić, Senada Alimanović, Sandra Mujić i Šemsa Mujić

 Nagrade 
 Srebrni medvjed za najbolji film,
 Nazif Mujić - Srebrni medvjed za najbolju mušku ulogu,
 Posebna nagrada ekumenskog žirija Berlinskog filmskog festivala 2013. godine.

 Kritike 

 Citati 

 Također pogledajte 
 Bosanskohercegovački filmovi kandidati za nagradu Oscar - Najbolji strani film

 Reference 

 Vanjski linkovi 


Kategorija:Filmovi iz 2013.
Kategorija:Bosanskohercegovački filmovi
Kategorija:Dobitnici Srebrnog medvjeda
Kategorija:Filmovi koji su dobili Srebrnog medvjeda za najboljeg glumca
Kategorija:Bosanskohercegovački dramski filmovi
Kategorija:Filmovi na bosanskom jeziku
Kategorija:Francuski filmovi
Kategorija:Slovenski filmovi